Αλεξάνδρα του Φρέντερικσμποργκ

Η Αλεξάνδρα του Φρέντερικσμποργκ (Alexandra af Frederiksborg, γεννημένη ως Αλεξάνδρα Χριστίνα Μάνλεϊ Alexandra Christina Manley, 30 Ιουνίου 1964 -) είναι η πρώτη σύζυγος του πρίγκιπα Ιωακείμ της Δανίας, νεότερος γιος της βασίλισσας Μαργαρίτας Β΄ της Δανίας.

Βιογραφία
Γεννήθηκε στις 30 Ιουνίου 1964 στην Πόλη της Βικτώριας στο Χονγκ Κονγκ. Είναι κόρη του Ρίτσαρντ Νάιτζελ Μάνλεϊ και της Χριστίνας Μαρίας Νοβόνυ. Από την πλευρά του πατέρα της έχει Αγγλική και Κινέζικη καταγωγή, ενώ από την μητέρα της έχει Τσέχικη και Αυστριακή καταγωγή.

Σπούδασε διεθνείς επιχειρήσεις σε πανεπιστήμια στην Αυστρίας, την Ιαπωνίας και την Αγγλίας. Δεν είναι γνωστό αν έχει αποκτήσει πτυχίο πανεπιστημίου.

Η Αλεξάνδρα γνώρισε τον πρίγκιπα Ιωακείμ το 1994 σε ένα πάρτι στο Χονγκ Κονγκ, όπου εργαζόταν για μια ναυτιλιακή εταιρεία της Δανίας. Ο αρραβώνας τους ανακοινώθηκε επισήμως το Μάιο του 1995.

Ο γάμος τους έγινε στις 18 Νοεμβρίου 1995 στο παρεκκλήσι του Κάστρου του Φρέντερικσμποργκ. Όταν παντρεύτηκε τον πρίγκιπα Ιωακείμ, η Αλεξάνδρα έπρεπε να παραιτηθεί από τη βρετανική της ιθαγένεια και να εγκαταλείψει την καριέρα της στο μάρκετινγκ. Επίσης άλλαξε το θρησκευτική της πίστη. Η Αλεξάνδρα, ήταν Αγγλικανίδα και έλαβε την Ευαγγελική Λουθηρανική πίστη.

Η Αλεξάνδρα και ο Ιωακείμ απέκτησαν μαζί δύο παιδιά:
τον Πρίγκιπα Νικόλαο της Δανίας (γενν. το 1999-)
τον Πρίγκιπα Φέλιξ της Δανίας (γενν. το 2002-)

Μέχρι τα μέσα του 2004 κυκλοφορούσαν φήμες ότι ο γάμος της με τον πρίγκιπα Ιωακείμ είχε προβλήματα. Στις 16 Σεπτεμβρίου 2004, η Αλεξάνδρα και ο Ιωακείμ ανακοίνωσαν το χωρισμό τους και την ενδεχόμενο του διαζυγίου. Ήταν το πρώτο διαζύγιο στη βασιλική οικογένεια από το 1846. Το διαζύγιο βγήκε οριστικά στις 8 Απριλίου 2005.

Στα μέσα του 2005 δημοσιεύματα ήθελαν την Αλεξάνδρα να έχει σχέση με τον Μαρτίν Γιόργκεσεν, ένα Δανό φωτογράφο και 18 χρόνια νεότερό της. Στις 3 Μαρτίου 2007 έγινε ο γάμο του ζευγαριού. Τον Σεπτέμβριο του 2015 ανακοινώθηκε ότι η Αλεξάνδρα και ο Γιόργκεσεν χωρίζουν μετά από οκτώμισι χρόνια γάμου.

Τίτλοι
30 Ιουνίου 1964 – 18 Νοεμβρίου 1995: Δεσπινοίς Αλεξάνδρα Χριστίνα Μάνλεϊ 
18 Νοεμβρίου 1995 – 8 Απριλίου 2005: Η Βασιλική Υψηλότητα Πριγκίπισσα Αλεξάνδρα της Δανίας
8 Απριλίου 2005 – 16 Απριλίου 2005: Η Υψηλότητα Πριγκίπισσα Αλεξάνδρα της Δανίας
16 Απριλίου 2005 – 3 Μαρτίου 2007: Η Υψηλότητα Πριγκίπισσα Αλεξάνδρα της Δανίας, Κόμισσα του Φρέντερικσμποργκ
3 Μαρτίου 2007 – μέχρι σήμερα: Η Εξοχότητα Της Η Κόμισσα του Φρέντερικσμποργκ

Τιμητικές διακρίσεις
Δανικές
 : Ιππότης του Τάγματος του Ελέφαντα (R.E.)
 :  Βασιλική Οικογένεια του Τάγματος της Βασίλισσας Μαργαρίτας Β΄
 : Παραλήπτρια Μεταλλίου του Ασημένιου Ιωβηλαίου της Βασίλισσας Μαργαρίτας Β΄

Ξένες
 : Διοικητής Μεγαλόσταυρου του Τάγματος του Λευκού Τριαντάφυλλου της Φινλανδίας
 : Μεγαλόσταυρος του Τάγματος του Αδόλφου του Νασσάου
 : Μεγαλόσταυρος του Τάγματος του Αστέρα της Ρουμανίας

Παραπομπές

Εξωτερικοί σύνδεσμοι 
 About us – Board of directors: Alexandra, Countess of Frederiksborg – website Ferring Pharmaceuticals
 Claus Bjørn: "Prinsesse med stjernekvalitet" (Kristeligt Dagblad, 29. juni 2004)
 Grevinde Alexandra af Frederiksborg (Årets fortællejulekalender 2015)
 Biografi fra Politikens Forlag om Grevinde Alexandra 
 Lov om meddelelse af dansk indfødsret til Alexandra Christina Manley
 Lov om årpenge for prinsesse Alexandra

Οίκος του Γκλύξμπουργκ
Πριγκίπισσες της Δανίας
Κόμισσες της Δανίας